'১৯৮১ চনত আমি কেইগৰাকীমানে নাৰীৰ বাবে ছহেলি ৰিছৰ্ট চেণ্টাৰ আৰম্ভ কৰাৰ সিদ্ধান্ত ল ’ লোঁ'- জনালে ৰুক্মিনীয়ে। গ্ৰামাঞ্চলৰ নাৰীসকলৰ বাবে কাম কৰাৰ প্ৰয়োজনীয়তা উপলদ্ধি কৰি ১৯৮৯ চনত ৰুক্মিনী হাইদৰাবাদলৈ উভতি আহে। পৰিবৰ্তিত আইনে মধ্যবিত্ত মহিলা সকলক ধনৰ জৰিয়তে আইনৰ সহায় লোৱাৰ সুবিধা কৰি দিছিল; কিন্তু গাঁৱৰ মহিলা সকলৰ অৱস্থা তেতিয়াও দুখলগা আছিল আৰু তেওঁলোকৰ কল্যানৰ বাবে কিবা এটা কৰাটো জৰুৰী হৈ পৰিছিল।' নাৰীসকলৰ অৱস্থাৰ উন্নতি ঘটাবলৈ মই গ্ৰামোন্নয়নৰ কামকাজৰ সৈতে জড়িত হ' ব বিছাৰিছিলো। হাইদৰাবাদলৈ উভতি আহিছিলো, কাৰণ সেয়া মোৰ ঘৰ আৰু চিনাকী এক পৰিবেশত মই অধিক ফলপ্ৰসু আৰু কাৰ্যকৰীভাৱে কাম কৰিব পাৰিম বুলি ভাবিছিলো'- ক ’ লে ৰুক্মিনীয়ে। তাৰপিছত তেওঁ ডেক্কান ডেভেলপমেন্ট ছচাইটীৰ সৈতে জড়িত হয় আৰু দীৰ্ঘদিন ধৰি কৃষিজীৱি মহিলাৰ অধিকাৰ প্ৰতিষ্ঠাৰ হকে কাম কৰে। তেওঁৰ দায়িত্ব আছিল নাৰীৰ নেতৃত্বৰ বিকাশ ঘটোৱা। তেওঁ বহু কৰ্মশালাৰ আয়োজন কৰিছিল, য ’ ত নাৰীসকলক লিংগ মৰ্য্যদা সন্দৰ্ভত সচেতন কৰি তোলা হৈছিল আৰু তেওঁলোকে পৰিয়ালৰ সদস্য সকলৰ উপৰি চৰকাৰী কৰ্মচাৰীৰ মুখামুখি হ'বলৈ অধিক আত্মবিশ্বাসী হৈ পৰিছিল। ৰুক্মিনী বৰ্তমান ছোচাইটীৰ ব' ৰ্ডৰ সঞ্চালক আৰু সদস্যা। ১৯৯৭ চনত দুই যমজ ভগ্নীক বিক্ৰী হোৱাৰ পৰা ৰক্ষা কৰিবলৈ সহায় বিচাৰি এটা অনুৰোধ লাভ কৰাৰ পিছতে ৰুক্মিনী গ্ৰাম্য ৰিছ ’ ৰ্ট চেন্টাৰ ফৰ উইমেনৰ সৈতে জড়িত হৈ পৰে। স্বেচ্ছাসেৱী সংস্থাসমূহক লিংগভিত্তিক ইছ্যুসমূহ বুজাত সহায় কৰাৰ লগতে প্ৰয়োজনীয় উন্নয়নমূলক কামত হস্তক্ষেপ কৰিব পৰাকৈ বান্ধৱী যমুনাৰ সৈতে তেওঁ এই সংস্থাটো আৰম্ভ কৰিছিল। চক্ৰসদৃশ এক প্ৰশাসনিক গোট, চণ্ডামপেট মণ্ডলত তেওঁলোকে কাম আৰম্ভ কৰিছিল। অবিভক্ত অন্ধ্ৰপ্ৰদেশৰ ১২ খন জিলাত শিক্ষাদানেৰে কাম আৰম্ভ কৰি তেওঁলোকে মহিলা গোটৰ এক নেটৱৰ্ক গঢ়ি তুলিছিল। ৮০০ গৰাকী মহিলাৰ জীৱন আৰু জীৱিকাৰ মান উন্নয়ন আৰু কন্যাসন্তানৰ প্ৰতি দৃষ্টিভংগী সন্দৰ্ভত নতুনকৈ চিন্তা কৰা হ ’ ল। কেইবছৰমানৰ ভিতৰতে তেওঁলোকে আৱিস্কাৰ কৰিলে যে কন্যাসন্তান হত্যাৰ ব্যাপকতাৰ উপৰি আন্তৰ্জাতিক দত্তক (Adoption) ৰ জৰিয়তে কন্যাসন্তান সৰবৰাহৰ এক বৃহৎ চক্ৰ সক্ৰিয় হৈ আছে। ব্যাপক প্ৰচাৰ চলাই তেওঁলোকৰ দলটোৱে কেইবাটাও তেনে অবৈধ দত্তক কেন্দ্ৰ বন্ধ কৰিবলৈ সক্ষম হয়। মৃদুভাষী ৰুক্মিনীয়ে ক ’ লে 'আমাক বৃহৎ পৰিসৰত এনে প্ৰয়োগত সমৰ্থন জনোৱাৰ প্ৰয়োজন অনুভৱ কৰিব পৰা এক চিন্তাশীল মধ্যবিত্ত শ্ৰেনীৰ প্ৰয়োজন।'